Politiet er massivt til stede ved Sydkysten Gymnasium i Ishøj. Foto: www.brand-ishøj.dk Foto: www.brand-ishoj.dk

Send til din ven. X Artiklen: Kampklædt politi i kæmpe aktion ved gymnasium: En anholdt Modtagerens email * : Din e-mail * : Dit navn * : Evt. kommentar: *) skal udfyldes.

Kampklædt politi i kæmpe aktion ved gymnasium: En anholdt

Vestegnen - 16. april 2018 kl. 15:19 Af Peter Erlitz Kontakt redaktionen: sndk@sn.dk

Der er i øjeblikket en stor aktion i gang ved Sydkysten Gymnasium på Vejlebrovej i Ishøj. Det er endnu uvist, hvad aktionen handler om.

Politifolk med maskinpistoler er set omkring gymnasiet, og det samme er ambulancer, lægeambulance og biler fra PET.

En større politistyrke er på plads, og der går forlydender om, at der også er aktioner på andre lokaliteter i Ishøj.

For få minutter siden meddelte Vestegnens Politi, at man har undersøgt et »mistænkeligt forhold« på Sydkysten Gymnasium, og at der nu er ro på igen. Politiet er dog stadig på stedet.

Der skulle angiveligt være anholdt en person, der er kørt væk af politiet. Vestegnens Politi har bekræftet, at en ung mand er blevet anholdt. I følge Vestegnens oplysninger er det sket på en adresse i boligbebyggelsen Vejleåparken, der ligger relativ tæt ved Sydkysten Gymnasium.

Vestegnens Politi, der holder pressebriefing foran politigården i Albertslund kl. 16.30, er foreløbig sparsomme med oplysninger. Derfor kan det heller ikke af- eller bekræftes, om der er hold i forlydenderne om, at der er fremsat trusler mod gymnasiet.

relaterede artikler

Frygt for skoleskyderi: Bortvist elev kræves fængslet 17. april 2018 kl. 11:03

Svært bevæbnet politi i kæmpe aktion ved gymnasium: Frygtede skoleskyderi 16. april 2018 kl. 17:02